بیرلشگن ملتلر تشکیلاتی سویس نینگ ژنو شهریده خلق ارا جمعیت نینگ افغانستان خلقی و حکومتی بیلن همکار بولیشی بوییچه "أفغانستان کنفرانسی" اویوشتیره جگینی بیلدیردی.
بیرلشگن ملتلر تشکیلاتی تامانیدن بیریلگن یازمه بیاناتده، 27-28 نوامبرده بیرلشگن ملتلر تشکیلاتی ژنو دفتریده اویوشتیریله دیگن کنفرانسده، افغانستان حکومتی نینگ ترقیات و ینگی لیکلر بوییچه تعهدلرینی تکرار قیلیب تایید قیله جگی معلوم قیلیندی.
مذکور بیاناتده، بو کنفرانسده خلق ارا جمعیت نینگ تینچ لیک و برقرارلیک فعالیتلری چوکاتیده أفغانستان خلقی و حکومتی گه همکارلیک قیله جگی اورغولندی.
کنفرانس نینگ بیرینچی کونی افغانستانده گی خایتن – قیزلر، خصوصی سکتور و "حرکت وضعیتیده گی انسانلرنینگ" پروفیشنل تعلیمی بیلن تیگیشلی افتتاحیه صحبتلری و سمینالرلر اوتکزیله دی. عین دمده مواد غذائی بیلن قورغاقچیلیک وقتیده امکانیت یراتیش منبعلری کبی موضوعلر قولگه آلینه دی.
کنفرانس نینگ ایککینچی کونی ایسه، 70 دن آرتیق مملکتدن دعوت قیلینگن اشتراکچیلر بیلن "وزیرلر کنفرانسی" اویوشتیریلیشی بیلدیریلدی.
افغانستان دولت باشلیغی اشرف غنی، أفغانستان مالیه وزیری محمد همایون قیومی و بیرلشگن ملتلر تشکیلاتی نماینده لری کنفرانس نینگ آرتیدن مطبوعاتی کنفرانس اویوشتیره دیلر.
تورکیه ده گی دیپلوماتیک منبعلردن آلینگن معلومات گه کوره، تورکیه تشقی ایشلر وزیری مولود چاووش اوغلی هم اوشبو کنفرانس گه قتنشه دی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
